Μητροπολίτης Χονγκ Κονγκ και Νοτιοανατολικής Ασίας Νεκτάριος

Ο Μητροπολίτης Χονγκ Κονγκ και Νοτιανατολικής Ασίας Νεκτάριος (Πολύγυρος Ιωαννίνων, 1 Ιανουαρίου 1969) είναι Έλληνας Θεολόγος, Επίσκοπος του Οικουμενικού Πατριαρχείου Κωνσταντινουπόλεως και Μητροπολίτης Χονγκ Κονγκ.

 Βιογραφικά Στοιχεία 
Ο Μητροπολίτης Χονγκ Κονγκ και Νοτιανατολικής Ασίας Νεκτάριος γεννήθηκε στον Πολύγυρο Ιωαννίνων το 1969.

Φοίτησε στην Ανωτέρα Εκκλησιαστική Σχολή Αθηνών και στη συνέχεια σπούδασε Θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών.

Χειροτονείται Διάκονος το 1990 και Πρεσβύτερος το 1995. Από το 1990 έως το 2001, υπηρέτησε ως Ιερακήρυκας και Γραμματέας Νεότητας στην Ιερά Μητρόπολη Πειραιώς, ως Εφημέριος - Προϊστάμενος του Ιερού Ναού Ζωοδόχου Πηγής Χαζτηκυριακείου Πειραιά, ως Πρόεδρος της Διαχειριστικής Επιτροπής του Ιερού Ναού εντός του Χατζηκυριακείου Ιδρύματος Παιδικής Προστασίας αλλά και ως Διευθυντής Προγράμματος του Ραδιοφωνικού Σταθμού Πειραϊκή Εκκλησία της Ιεράς Μητροπόλεως Πειραιώς.

Το 2001, μετατίθεται στην Ιερά Μητρόπολη Σάμου, Ικαρίας και Κορσεών, όπου υπηρέτησε ως Γενικός Αρχιερατικός Επίτροπος, ως Ιερακήρυκας και Εφημέριος και Ιερατικώς Προϊστάμενος του Μητροπολιτικού Ναού Αγίου Νικολάου Σάμου. Κατά την παραμονή του στη Σάμο, διετέλεσε μεταξύ άλλων, Μέλος του Επισκοπικού Δικαστηρίου της Μητροπόλεως, Πρόεδρος της Διαχειριστικής Επιτροπής του Ιερού Μετοχίου της Μονής της Παναγίας της Χοζοβιώτισσας στη Σάμο αλλά και ως Ηγουμενοσύμβουλος της Ιεράς Μονή Βροντά.

Στις 9 Ιανουαρίου 2008, η Αγία και Ιερά Σύνοδος του Οικουμενικού Πατριαρχείου Κωνσταντινουπόλεως, τον εξέλεξε Μητροπολίτη Χονγκ Κονγκ και Νοτιοανατολικής. Στις 20 Ιανουαρίου 2008, χειροτονήθηκε Επίσκοπος, στον Πατριαρχικό Ναός Αγίου Γεωργίου στο Φανάρι, από τον Μητροπολίτη Σάμου, Ικαρίας και Κορσεών Ευσέβιο. Την 1η Μαρτίου 2008, ενθρονίσθηκε στην έδρα της Μητροπόλεώς του, από τον τότε Μητροπολίτη Μεξικού Αθηναγόρα.

 Παραπομπές 

Νεκτάριος
Κατηγορία:Έλληνες ιεράρχες
Κατηγορία:Ανατολικός Ορθόδοξος κλήρος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών